คุณคับคือผมมีอาการ กินอะไรไปก็อ้วกออกทุกครั้ง และมีอาการแสบท้อง แสบข้างรักแร้ บางครั้งมีใจกระตุกด้วยคับ อยากทราบว่าผมเปนอะไรคับ และทำไงถึงหายคับคุณ
สวัสดีค่ะ อาการอาเจียน แสบท้อง ใจสั่นดังกล่าวมานั้น อาจจะเกิดจาก ลำไส้อักเสบหรือติดเชื้อ จากอาหารที่ไม่สุกสะอาดหรือที่เรียกว่าภาวะอาหารเป็นพิษ ซึ่งอาจทำให้มีอาการถ่ายเหลว คลื่นไส้ อาเจียน ปวดท้อง มีไข้ร่วมด้วยได้ สาเหตุอื่นๆของการอาเจียนบ่อยๆ เช่นการมีภาวะกรดไหลย้อน การมีทางเดินอาหารเช่นหลอดอาหารหรือกระเพาะอาหารอุดตัน หรือมีกระเพาะอาหารอักเสบ/แผลในกระเพาะอาหารเบื้องต้นควรดื่มน้ำตามเข้าไปมากๆให้ชดเชยกับที่เสียออกมากับการอาเจียน รับประทานอาหารอ่อนๆให้ตรงเวลา 3 มื้อ ไม่กินแล้วนอนทันที หลีกเลี่ยงการดื่มแอลกอฮอล์ รับประทานยาแก้คลื่นไส้อาเจียนก่อนมื้ออาหารได้ หากเสียน้ำไปมาก อาจทำให้มีภาวะหัวใจเต้นเร็วขึ้นได้เช่นกันควรไปพบแพทย์หากอาการเป็นมาก อาเจียนเยอะจนอ่อนเพลีย ดื่มน้ำตามไม่ทัน กินอาหารได้น้อยมากๆ เพื่อตรวจประเมินภาวะขาดน้ำ และหาสาเหตุที่แน่ชัดของอาการอาเจียนต่อไป